Апостальскі Візітатар БГКЦ прадстаўляў Беларусь на Кангрэсе Божай Міласэрнасьці ў Рыме З 31 сакавіка па 4 красавіка 2016 году ў Рыме праходзіў Еўрапейскі апостальскі кангрэс Божай Міласэрнасьці, на якім Беларусь прадстаўляў Апостальскі Візітатар для грэка-католікаў Беларусі Архімандрыт Сяргей (Гаек). Распавядаючы пра гэтую падзею для Беларускай рэдакцыі Ватыканскага радыё, Архімандрыт Сяргей Гаек ахарактарызаваў гэты пяцідзённы міжнародны форум у Рыме платформай малітвы, роздуму і дыскусіяў.